CELEX: 62009TJ0169
Language: hu
Date: 2010-11-25 00:00:00
Title: A Törvényszék (harmadik tanács) 2010. november 25-i ítélete. # Vidieffe Srl kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - A GOTHA közösségi szóvédjegy bejelentése - A gotcha korábbi közösségi ábrás védjegy - Viszonylagos kizáró ok - Összetéveszthetőség - A megjelölések hasonlósága - A 40/94/EK rendelet 8. cikke (1) bekezdésének b) pontja [jelenleg a 207/2009/EK rendelet 8. cikke (1) bekezdésének b) pontja]. # T-169/09. sz. ügy

A Törvényszék (harmadik tanács) 2010. november 25‑i ítélete – Vidieffe kontra OHIM – Ellis International Group (GOTHA)
      (T‑169/09. sz. ügy)
      „Közösségi védjegy – Felszólalási eljárás – A GOTHA közösségi szóvédjegy bejelentése – A gotcha korábbi közösségi ábrás védjegy – Viszonylagos kizáró ok – Összetéveszthetőség – A megjelölések hasonlósága – A 40/94/EK rendelet 8. cikke (1) bekezdésének b) pontja (jelenleg a 207/2009/EK rendelet 8. cikke (1) bekezdésének b) pontja)”
      1.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség – A megjelölések hasonló, illetve eltérő elemeinek súlyozása – A megjelölések
            belső jellemzőinek vagy a termékek forgalmazása, illetve a szolgáltatásnyújtás feltételeinek figyelembevétele (40/94 tanácsi
            rendelet, 8. cikk, (1) bekezdés, b) pont) (vö. 35. pont)
      2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 58. pont)
      Tárgy
      
         
               Az OHIM első fellebbezési tanácsának a Perry Ellis International Group Holdings, Ltd és a Vidieffe Srl. közötti felszólalási
                  eljárással kapcsolatban 2009. február 12‑én hozott határozata (R 657/2008‑1. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Vidieffe Srl.
            
         
               Az érintett közösségi védjegy:
            
            
               A GOTHA szóvédjegy a 18. és 25. osztályba tartozó áruk vonatkozásában (3665957. sz. védjegybejelentés).
            
         
               A felszólalási eljárásban hivatkozott védjegy vagy megjelölés jogosultja:
            
            
               Perry Ellis International Group Holdings, Ltd.
            
         
               A hivatkozott védjegy vagy megjelölés:
            
            
               A „gotcha” közösségi ábrás védjegy a 3., 18. és 25. osztályba tartozó áruk vonatkozásában (2896199. sz. védjegybejelentés).
            
         
               A felszólalási osztály határozata:
            
            
               A felszólalási osztály a felszólalást teljes egészében elutasította
            
         
               A fellebbezési tanács határozata:
            
            
               A fellebbezési tanács a fellebbezésnek részben helyt adott.
            
         
      Rendelkező rész
      
         
                  1)
               
               
                  
               
               
                  	A Törvényszék hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) első
                     fellebbezési tanácsának 2009. február 12‑i határozatát (R 657/2008 1. sz. ügy) azon részében, amely hatályon kívül helyezi
                     a felszólalási osztály határozatát azon részében, amely a felszólalást elutasítja egyrészt a 18. osztályba tartozó „[bőr és
                     bőrutánzatok] áruk, amelyek nem tartoznak más osztályokba; utazótáskák és bőröndök; esernyők, napernyők és sétapálcák” vonatkozásában,
                     továbbá valamennyi, a 25. osztályba tartozó áru vonatkozásában.
                  
               
            
         
                  2)
               
               
                  
               
               
                  	A Törvényszék a keresetet ezt meghaladó részében elutasítja.
               
            
         
                  3)
               
               
                  
               
               
                  	Az OHIM maga viseli saját költségeit, valamint a Vidieffe Srl. részéről felmerült költségeket.